title: Komisijas Īstenošanas regula (ES) Nr. 522/2012 ( 2012. gada 19. jūnijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               20.6.2012

               LV

               Eiropas Savienības Oficiālais Vēstnesis

               L 159/31

         KOMISIJAS ĪSTENOŠANAS REGULA (ES) Nr. 522/2012
   (2012. gada 19. jūnijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. jūnijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MK

                  45,6

                  TR

                  62,0

                  ZZ

                  53,8

                  0707 00 05

                  MK

                  19,0

                  TR

                  114,6

                  ZZ

                  66,8

                  0709 93 10

                  TR

                  97,6

                  ZZ

                  97,6

                  0805 50 10

                  AR

                  74,2

                  TR

                  91,2

                  UY

                  109,5

                  ZA

                  101,4

                  ZZ

                  94,1

                  0808 10 80

                  AR

                  111,9

                  BR

                  85,2

                  CH

                  68,9

                  CL

                  100,8

                  NZ

                  129,5

                  US

                  169,9

                  UY

                  61,2

                  ZA

                  106,8

                  ZZ

                  104,3

                  0809 10 00

                  IL

                  705,0

                  TR

                  227,5

                  ZZ

                  466,3

                  0809 29 00

                  TR

                  413,0

                  ZZ

                  413,0

                  0809 40 05

                  ZA

                  249,8

                  ZZ

                  249,8

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 1373/2011 ( 2011. gada 21. decembris ), ar kuru paredz ICES 27. un 28.2. apakšrajonā 2012. gadā nepiemērot noteiktus zvejas piepūles limitus atbilstīgi Padomes Regulai (EK) Nr. 1098/2007, ar ko izveido daudzgadu plānu Baltijas jūras mencu krājumiem un zvejniecībām, kas šos krājumus izmanto

text:
               22.12.2011

               LV

               Eiropas Savienības Oficiālais Vēstnesis

               L 341/47

         KOMISIJAS ĪSTENOŠANAS REGULA (ES) Nr. 1373/2011
   (2011. gada 21. decembris),
   ar kuru paredz ICES 27. un 28.2. apakšrajonā 2012. gadā nepiemērot noteiktus zvejas piepūles limitus atbilstīgi Padomes Regulai (EK) Nr. 1098/2007, ar ko izveido daudzgadu plānu Baltijas jūras mencu krājumiem un zvejniecībām, kas šos krājumus izmanto
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 18. septembra Regulu (EK) Nr. 1098/2007, ar ko izveido daudzgadu plānu Baltijas jūras mencu krājumiem un zvejniecībām, kas šos krājumus izmanto, groza Regulu (EEK) Nr. 2847/93 un atceļ Regulu (EK) Nr. 779/97 (1), un jo īpaši tās 29. panta 2. punktu,
   tā kā:

               (1)

               Regulā (EK) Nr. 1098/2007 ir paredzēti noteikumi par zvejas piepūles limitu noteikšanu attiecībā uz mencu krājumiem Baltijas jūrā.

               (2)

               Pamatojoties uz Regulu (EK) Nr. 1098/2007, II pielikumā Padomes 2011. gada 30. novembra Regulai (ES) Nr. 1256/2011, ar ko 2012. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un groza Regulu (ES) Nr. 1124/2010 (2), 2012. gadam ir noteikti zvejas piepūles limiti Baltijas jūrā.

               (3)

               Saskaņā ar Regulas (EK) Nr. 1098/2007 29. panta 2. punktu Komisija var nolemt 27. un 28.2. apakšrajonā nepiemērot noteiktus zvejas piepūles limitus, ja iepriekšējā pārskata periodā mencu nozveja ir bijusi mazāka par noteiktu robežvērtību.

               (4)

               Ņemot vērā dalībvalstu iesniegtos ziņojumus un Zivsaimniecības zinātnisko, tehnisko un ekonomisko jautājumu komitejas ieteikumu, 2012. gadā 27. un 28.2. apakšrajonā šie zvejas piepūles limiti nav jāpiemēro.

               (5)

               Regulu (ES) Nr. 1256/2011 piemēros no 2012. gada 1. janvāra. Lai nodrošinātu atbilstību minētajai regulai, arī šī regula jāpiemēro no 2012. gada 1. janvāra.

               (6)

               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

         IR PIEŅĒMUSI ŠO REGULU.
   1. pants

      ICES 27. un 28.2. apakšrajonā 2012. gadā nepiemēro Regulas (EK) Nr. 1098/2007 8. panta 1. punkta b) apakšpunkta, 3., 4. un 5. punkta noteikumus.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 21. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 248, 22.9.2007., 1. lpp.

      (2)  OV L 320, 3.12.2011., 3. lpp.


title: Komisijas Īstenošanas regula (ES) 2017/6 (2017. gada 5. janvāris) attiecībā uz Eiropas Dzelzceļa satiksmes vadības sistēmas Eiropas stratēģisko izvēršanas plānu

text:
               6.1.2017

               LV

               Eiropas Savienības Oficiālais Vēstnesis

               L 3/6

         KOMISIJAS ĪSTENOŠANAS REGULA (ES) 2017/6
   (2017. gada 5. janvāris)
   attiecībā uz Eiropas Dzelzceļa satiksmes vadības sistēmas Eiropas stratēģisko izvēršanas plānu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 11. decembra Regulu (ES) Nr. 1315/2013 par Savienības pamatnostādnēm Eiropas transporta tīkla attīstībai un ar ko atceļ Lēmumu Nr. 661/2010/ES (1), un jo īpaši tās 47. panta 2. punktu,
   tā kā:

               (1)

               Eiropas Dzelzceļa satiksmes vadības sistēmas (ERTMS) Eiropas stratēģiskā izvēršanas plāna mērķis ir nodrošināt, ka ritekļiem, kas minēti Komisijas Regulas (ES) 2016/919 (2) pielikuma 1.1. punktā un kas aprīkoti ar ERTMS, pakāpeniski kļūtu pieejamas aizvien vairāk dzelzceļa līnijas, ostas, termināļi un šķirotavas, neizmantojot B klases sistēmu papildus ERTMS. ERTMS Eiropas stratēģiskais izvēršanas plāns, kas noteikts ar Komisijas Lēmumu 2012/88/ES (3), būtu jāpielāgo, lai ņemtu vērā ERTMS ieviešanas sasniegumus dalībvalstīs un lai to saskaņotu ar Regulas (ES) Nr. 1315/2013 39. panta 2. punkta prasībām un ar pamattīkla koridoru definīciju saskaņā ar Eiropas Parlamenta un Padomes Regulas (ES) Nr. 1316/2013 (4) 2. panta 14. punktu. Šim plānam kopā ar valsts īstenošanas plānu, kā minēts Regulas (ES) 2016/919 pielikuma 7.4.4. punktā, ritekļu īpašniekiem būtu jānodrošina pietiekama skaidrība, lai varētu veikt pienācīgu uzņēmējdarbības plānošanu.

               (2)

               Pamattīkla koridoru izvēršanas plānā būtu jāiekļauj stacijas, dzelzceļa mezgli, piekļuve galvenajām jūras ostām un iekšējo ūdensceļu ostām, lidostām, dzelzceļa/autoceļu termināļiem un Regulas (ES) Nr. 1315/2013 11. pantā minētajiem infrastruktūras komponentiem, jo tie ir būtiski, lai panāktu savstarpēju izmantojamību Eiropas dzelzceļa tīklā.

               (3)

               Pilnīga atbilstība Regulai (ES) 2016/919 ir ERTMS izvēršanas būtisks priekšnoteikums. Dalībvalstis vēl nav sasniegušas šo mērķi, jo īpaši tāpēc, ka tās ir īstenojušas valsts vai konkrēta projekta risinājumus.

               (4)

               Lai izvērstu jaunas lauka ERTMS, dalībvalstīm būtu jāizmanto jaunākais specifikāciju kopums, kas minēts Regulas (ES) 2016/919 A pielikumā, kas labo iepriekšējās versijas kļūdas un pārpratumus, sniedz vienkāršākus tehniskos risinājumus un nodrošina saderību ar 3. bāzlīnijas borta iekārtām.

               (5)

               Lauka iekārtu īstenošanas noteikumi papildina borta iekārtu īstenošanas noteikumus, kas izklāstīti Regulā (ES) 2016/919. Tādēļ ir nepieciešams pielāgot ERTMS Eiropas stratēģisko izvēršanas plānu savstarpējas izmantojamības tehniskajām specifikācijām attiecībā uz vilcienu vadības un signalizācijas iekārtu apakšsistēmām, kas noteiktas minētajā regulā.

               (6)

                  ERTMS izvēršana pārrobežu posmos var būt tehniski grūta, un tādēļ Savienībai, dalībvalstīm un infrastruktūras pārvaldītājiem tur būtu jāiesaistās pirmām kārtām. Dzelzceļa kravu pārvadājumu koridoriem Eiropas Parlamenta un Padomes Regulas (ES) Nr. 913/2010 (5) izpratnē varētu būt ļoti liela nozīme ERTMS izvēršanai pārrobežu posmos, jo īpaši īstenojot koordinētus risinājumus.

               (7)

               Izvēršanas saskaņošana pārrobežu posmos ir dzelzceļa pārvadājumu uzņēmumu uzņēmējdarbības svarīgs elements, tāpēc attiecīgajiem infrastruktūras pārvaldītājiem būtu jāparaksta nolīgums, kas nodrošina izvēršanas datumu un tehnisko risinājumu koordināciju. Domstarpību gadījumā Komisija var sniegt atbalstu, lai rastu risinājumus.

               (8)

               Lai sekotu ERTMS izvēršanas progresam pamattīkla koridoros, dalībvalstīm būtu jāziņo Komisijai par savu posmu savlaicīgu īstenošanu, izmantojot TENtec sistēmu un Eiropas infrastruktūras reģistru. Attiecīgo datumu atlikšanu var atļaut pēc dalībvalsts lūguma un tikai izņēmuma gadījumos.

               (9)

               Regulas (ES) Nr. 1316/2013 pārskatīšana varētu ietekmēt pamattīkla koridoru pielāgošanu. Šī regula būtu attiecīgi jāpārskata. Šajā regulā noteikti īstenošanas datumi tajos koridora posmos, kuros ERTMS var tikt nodota ekspluatācijā vēlākais līdz 2023. gadam. Visi datumi pēc 2023. gada tiks pārskatīti līdz 2023. gada 31. decembrim attiecībā uz Regulā (ES) Nr. 1315/2013 noteikto laika perspektīvu ar mērķi izstrādāt reālistisku īstenošanas grafiku un apzināt iespējas veikt īstenošanu ātrāk.

               (10)

               No dienas, kad sāk piemērot šo regulu, kas ir īstenošanas akts Regulas (ES) 2016/919 13. panta nozīmē, vairs nepiemēro Lēmuma 2012/88/ES III pielikuma 7.3.1., 7.3.2., 7.3.2.1., 7.3.2.2., 7.3.2.4., 7.3.2.5., 7.3.2.6., 7.3.4. un 7.3.5. punktu. Tomēr 7.3.2.3. punktam nebūtu jāietilpst šīs regulas darbības jomā, jo tas nav tās juridiskā pamata darbības jomā. Tādēļ Lēmuma 2012/88/ES III pielikuma 7.3.2.3. punktu būtu jāturpina piemērot līdz brīdim, kad pieņems citu īstenošanas aktu.

               (11)

               Ja attiecībā uz ātrgaitas līnijām, kas atrodas pamattīkla koridoros, uz kuriem attiecas šī regula, kāds no Lēmuma 2012/88/ES III pielikuma 7.3.2.3. punktā paredzētajiem nosacījumiem tiek izpildīts pirms datuma, kas attiecībā uz to pašu dzelzceļa līnijas posmu noteikts I pielikumā, dzelzceļa infrastruktūras pārvaldītājiem minētajā posmā būtu jāuzstāda ERTMS lauka iekārtas saskaņā ar minēto noteikumu.

               (12)

               Šajā regulā paredzētie pasākumi ir saskaņā ar Regulas (ES) Nr. 1315/2013 52. pantā minētās komitejas atzinumu,

         IR PIEŅĒMUSI ŠO REGULU.
   1. pants
   Priekšmets un darbības joma
   1.   Ar šo regulu nosaka Eiropas Dzelzceļa satiksmes vadības sistēmas (ERTMS) izvēršanas grafiku pamattīkla koridoros, kā izklāstīts I pielikumā.
   2.   Šī regula neattiecas uz ERTMS borta iekārtu ieviešanu, kas noteikta Lēmuma 2012/88/ES III pielikuma 7.3.3. punktā.
   2. pants
   Ar ETCS saistītie īstenošanas noteikumi attiecībā uz lauka iekārtām
   1.   Dzelzceļa infrastruktūras pārvaldītāji aprīko pamattīkla koridorus ar ERTMS un minētajos koridoros nodod ERTMS ekspluatācijā vēlākais līdz datumiem, kas noteikti šīs regulas I pielikumā, tostarp dzelzceļa stacijās un mezglos. Dzelzceļa savienojumu ar Regulas (ES) Nr. 1315/2013 II pielikumā uzskaitītajiem elementiem un Regulas (ES) Nr. 1315/2013 11. pantā minētajiem infrastruktūras komponentiem, kas atrodas pamattīkla koridorā, aprīko un nodod ekspluatācijā datumā, kas noteikts attiecīgajam pamattīkla koridora posmam.
   Izvēršana notiek atbilstīgi Regulas (ES) Nr. 1315/2013 1. panta 4. punktam, 7. panta 2. punkta c) apakšpunktam un 39. panta 3. punktam.
   2.   Pamattīkla koridoru uzskata par aprīkotu ar ERTMS, kad ERTMS ir atļauts nodot ekspluatācijā saskaņā ar Eiropas Parlamenta un Padomes Direktīvas 2008/57/EK (6) 15. pantu vai Eiropas Parlamenta un Padomes Direktīvas (ES) 2016/797 (7) 18. pantu, nodrošinot pasažieru un kravas pārvadājumu satiksmi abos virzienos, jo īpaši būvdarbu vai traucējumu gadījumā, un, ciktāl tas vajadzīgs tikai ar ERTMS aprīkotu ritekļu ekspluatācijai – atzarojumos.
   3.   Dzelzceļa infrastruktūras pārvaldītāji, savstarpēji sadarbojoties, tiecas pārrobežu posmus aprīkot ar ERTMS un nodot to ekspluatācijā vienlaikus tehniski saskaņotā veidā. Dzelzceļa infrastruktūras pārvaldītāji pēc apspriešanās ar ietekmētajiem dzelzceļa pārvadājumu uzņēmumiem paraksta nolīgumu par tehniskajiem un ekspluatācijas aspektiem, kas saistīti ar izvēršanu katrā no šiem pārrobežu posmiem. Dzelzceļa infrastruktūras pārvaldītāji noslēdz šādu nolīgumu ne vēlāk kā vienu gadu pirms agrākā no izvēršanas datumiem, kas noteikti attiecīgajam pārrobežu posmam. Šajā nolīgumā paredz pārejas noteikumus, lai ņemtu vērā dzelzceļa pārvadājumu uzņēmumu pārrobežu darbības vajadzības. Domstarpību gadījumā attiecīgās dalībvalstis uzsāk aktīvu dialogu kopīgu saskaņotu risinājumu rašanai. Tās var lūgt Komisijas palīdzību. Par šiem nolīgumiem dalībvalstis paziņo Komisijai ne vēlāk kā vienu mēnesi pēc noslēgšanas.
   4.   Pabeigšanas datumi, kas noteikti nolīgumos par projektiem, kurus līdzfinansē Savienība, un kas ir pirms I pielikumā noteiktajiem datumiem, prevalē pār minētajiem datumiem.
   5.   Dalībvalstis var pieņemt lēmumu saglabāt esošās B klases sistēmas, kas definētas Regulas (ES) 2016/919 pielikuma 2.2. punktā. Tomēr līdz I pielikumā noteiktajiem datumiem Regulas (ES) 2016/919 pielikuma 1.1. punktā minētajiem ritekļiem, kas aprīkoti ar ERTMS versiju, kura ir saderīga ar lauka iekārtām, dod piekļuvi minētajām līnijām un Regulas (ES) Nr. 1315/2013 11. pantā minētajiem infrastruktūras komponentiem, neprasot, lai tie būtu aprīkoti ar B klases sistēmu.
   3. pants
   Paziņojumi
   1.   Tiklīdz ERTMS ir nodota ekspluatācijā pamattīkla koridora posmā, viena mēneša laikā attiecīgā dalībvalsts šo faktu paziņo Komisijai, izmantojot sistēmas, kas izveidotas saskaņā ar Regulas (ES) Nr. 1315/2013 49. panta 1. punktu un Komisijas Īstenošanas lēmuma 2014/880/ES (8) 5. panta 1. punktu.
   2.   Dalībvalstis informē Komisiju par jebkādu kavēšanos, nododot ERTMS ekspluatācijā konkrētajā aprīkojamajā pamattīkla koridora posmā. Dzelzceļa infrastruktūras pārvaldītāji attiecīgi informē dalībvalstis par šādu kavēšanos.
   3.   Paziņojot par 2. punktā minēto kavēšanos, attiecīgā dalībvalsts nosūta Komisijai dokumentāciju, kurā ietverts projekta tehniskais apraksts un noteikts jauns datums ERTMS nodošanai ekspluatācijā. Dokumentācijā norāda kavēšanās iemeslus un dzelzceļa infrastruktūras pārvaldītāja veiktos korektīvos pasākumus.
   4.   Ja kavēšanos izraisa ārkārtas apstākļi, Komisija var piekrist pagarināt attiecīgo termiņu ne vairāk kā par trim gadiem. Ja pagarinājums ir piešķirts, viena mēneša laikā pēc minētā pagarinājuma piešķiršanas dalībvalsts veic vajadzīgos Regulas (ES) 2016/919 pielikuma 7.4.4. punktā minētā valsts īstenošanas plāna grozījumus.
   Ārkārtas apstākļi, kas minēti pirmajā daļā, ir apstākļi, kas izriet no plānošanas posma un ir saistīti ar īpašiem ģeoloģiskiem konstatējumiem, vides vai sugu aizsardzību, arheoloģiskiem izrakumiem, atļauju izsniegšanas procedūrām, ietekmes uz vidi novērtējumu saskaņā ar Eiropas Parlamenta un Padomes Direktīvu 2014/52/ES (9), vai apstākļi, kas izriet no būvniecības un atļauju piešķiršanas posma un nav atkarīgi no projekta iniciatora, un neietilpst parasto risku kategorijā, kam šāda veida projektos būtu jāpievērš uzmanība projektu vadības līmenī.
   5.   Ja Regulā (ES) 2016/919 noteiktās ERTMS specifikācijas ar tiesību aktu tiek mainītas nesaderīgā veidā, dalībvalstis bez liekas kavēšanās, bet ne vēlāk kā Direktīvas (ES) 2016/797 51. pantā minētās komitejas oficiālā atzinuma sniegšanas brīdī, sniedz Komisijai informāciju par ietekmes analīzi, kas veikta, lai analizētu grozītā tiesību akta ietekmi uz attiecīgās dalībvalsts tīklu un ERTMS plānošanu. Ja ir iespējams pierādīt, ka izmaiņas izmaksu vai termiņu ziņā tieši ietekmē konkrētus īstenojumus, I pielikumu attiecīgi pielāgo.
   4. pants
   Pārskatīšana
   Ne vēlāk kā 2023. gada 31. decembrī Komisija pēc apspriešanās ar dalībvalstīm un sadarbībā ar Eiropas ERTMS koordinatoru, kas minēts Regulas (ES) Nr. 1315/2013 45. pantā, pārskata datumus pēc 2024. gada 1. janvāra, kas noteikti šīs regulas I pielikumā.
   5. pants
   Atsauces
   Atsauces uz Lēmuma 2012/88/ES III pielikumu uzskata par atsaucēm uz šo regulu un lasa saskaņā ar II pielikumā pievienoto atbilstības tabulu.
   6. pants
   Stāšanās spēkā
   Šī regula stājas spēkā 2017. gada 26. janvārī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 5. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 348, 20.12.2013., 1. lpp.

      (2)  Komisijas 2016. gada 27. maija Regula (ES) 2016/919 par savstarpējas izmantojamības tehnisko specifikāciju attiecībā uz dzelzceļu sistēmas vilcienu vadības un signalizācijas iekārtu apakšsistēmām Eiropas Savienībā (OV L 158, 15.6.2016., 1. lpp.).

      (3)  Komisijas 2012. gada 25. janvāra Lēmums 2012/88/ES par savstarpējas izmantojamības tehnisko specifikāciju attiecībā uz vilcienu vadības un signalizācijas iekārtu apakšsistēmām (OV L 51, 23.2.2012., 1. lpp.).

      (4)  Eiropas Parlamenta un Padomes 2013. gada 11. decembra Regula (ES) Nr. 1316/2013, ar ko izveido Eiropas infrastruktūras savienošanas instrumentu, groza Regulu (ES) Nr. 913/2010 un atceļ Regulu (EK) Nr. 680/2007 un Regulu (EK) Nr. 67/2010 (OV L 348, 20.12.2013., 129. lpp.).

      (5)  Eiropas Parlamenta un Padomes 2010. gada 22. septembra Regula (ES) Nr. 913/2010 par Eiropas dzelzceļa tīklu konkurētspējīgiem kravas pārvadājumiem (OV L 276, 20.10.2010., 22. lpp.).

      (6)  Eiropas Parlamenta un Padomes 2008. gada 17. jūnija Direktīva 2008/57/EK par dzelzceļa sistēmas savstarpēju izmantojamību Kopienā (OV L 191, 18.7.2008., 1. lpp.).

      (7)  Eiropas Parlamenta un Padomes 2016. gada 11. maija Direktīva (ES) 2016/797 par dzelzceļa sistēmas savstarpēju izmantojamību Eiropas Savienībā (OV L 138, 26.5.2016., 44. lpp.).

      (8)  Komisijas 2014. gada 26. novembra Īstenošanas lēmums 2014/880/ES par dzelzceļa infrastruktūras reģistra kopīgajām specifikācijām un par Īstenošanas lēmuma 2011/633/ES atcelšanu (OV L 356, 12.12.2014., 489. lpp.).

      (9)  Eiropas Parlamenta un Padomes 2014. gada 16. aprīļa Direktīva 2014/52/ES, ar ko groza Direktīvu 2011/92/ES par dažu sabiedrisku un privātu projektu ietekmes uz vidi novērtējumu (OV L 124, 25.4.2014., 1. lpp.).

      I PIELIKUMS

      II PIELIKUMS

         Atbilstības tabula

                  Lēmums 2012/88/ES

                  Šī regula

                  III pielikuma 7.3.1. punkts

                  1. pants

                  III pielikuma 7.3.2. punkts

                  1. un 2. pants

                  III pielikuma 7.3.2.1. punkts

                  2. panta 1. punkts

                  III pielikuma 7.3.2.2. punkts

                  2. panta 1. punkts

                  III pielikuma 7.3.2.4. punkts

                  —

                  III pielikuma 7.3.2.5. punkts

                  3. panta 1. punkts

                  III pielikuma 7.3.2.6. punkts

                  3. panta 2., 3. un 4. punkts

                  III pielikuma 7.3.4. punkts

                  I pielikums

                  III pielikuma 7.3.5. punkts

                  2. panta 1. punkts


title: Komisijas Īstenošanas regula (ES) 2017/961 (2017. gada 7. jūnijs) par atļauju Enterococcus faecium CECT 4515 preparātu izmantot par barības piedevu atšķirtiem sivēniem un par jaunu tā izmantojumu atšķirtu sivēnu un gaļas cāļu dzirdināmajā ūdenī un ar ko groza Regulu (EK) Nr. 2036/2005 un Regulu (ES) Nr. 887/2011 (atļaujas turētājs Evonik Nutrition & Care GmbH) (Dokuments attiecas uz EEZ. )

text:
                  8.6.2017

                  LV

                  Eiropas Savienības Oficiālais Vēstnesis

                  L 145/7

            KOMISIJAS ĪSTENOŠANAS REGULA (ES) 2017/961
      (2017. gada 7. jūnijs)
      par atļauju Enterococcus faecium CECT 4515 preparātu izmantot par barības piedevu atšķirtiem sivēniem un par jaunu tā izmantojumu atšķirtu sivēnu un gaļas cāļu dzirdināmajā ūdenī un ar ko groza Regulu (EK) Nr. 2036/2005 un Regulu (ES) Nr. 887/2011 (atļaujas turētājs Evonik Nutrition & Care GmbH)
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:

                  (1)

                  Regulā (EK) Nr. 1831/2003 noteikts, ka piedevu izmantošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru izmantošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                  (2)

                  Komisijas Regula (EK) Nr. 2036/2005 (3) preparātu Enterococcus faecium CECT 4515 saskaņā ar Direktīvu 70/524/EEK atļāva bez termiņa ierobežojuma izmantot par barības piedevu atšķirtiem sivēniem. Pēc tam minētais preparāts saskaņā ar Regulas (EK) Nr. 1831/2003 10. panta 1. punkta b) apakšpunktu tika ierakstīts Lopbarības piedevu reģistrā kā esošs lopbarības līdzeklis. Ar Komisijas Īstenošanas regulu (ES) Nr. 887/2011 (4) minēto preparātu atļauts dot gaļas cāļiem.

                  (3)

                  Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums, kurā lūgts Enterococcus faecium CECT 4515 preparātu atkārtoti izvērtēt kā atšķirtiem sivēniem paredzētu barības piedevu un atļaut tā jaunu izmantojumu atšķirtiem sivēniem un gaļas cāļiem paredzētā dzeramajā ūdenī. Pieteikuma iesniedzējs lūdzis šīs piedevas klasificēt piedevu kategorijā “zootehniskās piedevas”. Minētajiem pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                  (4)

                  Eiropas Pārtikas nekaitīguma iestāde (“Iestāde”) 2014. gada 9. aprīļa (5), 2015. gada 29. aprīļa (6) un 2015. gada 8. septembra (7) atzinumos secināja, ka ar piedāvātajiem lietošanas nosacījumiem Enterococcus faecium CECT 4515 preparāts nelabvēlīgi neietekmē nedz dzīvnieku veselību, nedz cilvēka veselību vai vidi. 2015. gada 29. aprīlī Iestāde arī secināja, ka, izmantojot piedevu barībā, atšķirtiem sivēniem var uzlaboties zootehniskie rādītāji. Iestāde 2015. gada 8. septembra atzinumā turklāt secināja, ka, izmantots atšķirtu sivēnu un gaļas cāļu dzirdināšanas ūdenī, Enterococcus faecium CECT 4515 preparāts ir tikpat iedarbīgs kā izmantots barībā. Iestāde uzskata, ka nav vajadzības noteikt īpašas prasības uzraudzībai pēc laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                  (5)

                  Preparāta Enterococcus faecium CECT 4515 novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj izmantot tā, kā norādīts šīs regulas pielikumos.

                  (6)

                  Tiek piešķirta jauna atļauja saskaņā ar Regulu (EK) Nr. 1831/2003, tāpēc Regula (EK) Nr. 2036/2005 būtu attiecīgi jāgroza. Turklāt ar Īstenošanas regulu (ES) Nr. 887/2011 dotā spēkā esošā atļauja preparātu Enterococcus faecium CECT 4515 izmantot par barības piedevu gaļas cāļiem, minēto regulu grozot, būtu jāpapildina ar jaunu izmantojumu dzeramajā ūdenī.

                  (7)

                  Nekaitīguma apsvērumi neliek atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                  (8)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Atļaujas piešķiršana
      I pielikumā specificēto preparātu, kas pieder pie piedevu kategorijas “Zootehniskās piedevas” un funkcionālās grupas “Zarnu floras stabilizatori”, ar minētajā pielikumā noteiktajiem nosacījumiem ir atļauts izmantot par dzīvnieku barības piedevu.
      2. pants
      Regulas (EK) Nr. 2036/2005 grozījums
      Regulas (EK) Nr. 2036/2005 I pielikumā ierakstu E 1713 par Enterococcus faecium CECT 4515 svītro.
      3. pants
      Regulas (ES) Nr. 887/2011 grozījums
      Regulas (ES) Nr. 887/2011 pielikumu aizstāj ar šīs regulas II pielikumu.
      4. pants
      Pārejas pasākumi
      Tādu pielikumā specificēto preparātu un šo preparātu saturošo barību, kuri ražoti un marķēti pirms 2017. gada 28. decembra saskaņā ar noteikumiem, kas bija piemērojami pirms 2017. gada 28. jūnija, arī turpmāk drīkst laist tirgū un izmantot, līdz beidzas esošie krājumi.
      5. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 7. jūnijā

               Komisijas vārdā –

               priekšsēdētājs

            Jean-Claude JUNCKER

         (1)  OV L 268, 18.10.2003., 29. lpp.

         (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

         (3)  Komisijas 2005. gada 14. decembra Regula (EK) Nr. 2036/2005 par pastāvīgu atļauju izmantot konkrētas piedevas dzīvnieku barībā un pagaidu atļauju tādu piedevu jaunam izmantošanas veidam, kuras jau ir atļauts izmantot dzīvnieku barībā (OV L 328, 15.12.2005., 13. lpp.).

         (4)  Komisijas 2011. gada 5. septembra Īstenošanas regula (ES) Nr. 887/2011 par atļauju izmantot preparātu Enterococcus faecium CECT 4515 kā pārtikas piedevu gaļas cāļiem (atļaujas turētājs Evonik Nutrition & Care GmbH) (OV L 229, 6.9.2011., 7. lpp.).

         (5)  EFSA Journal 2014; 12(5):3672.

         (6)  EFSA Journal 2015; 13(5):4111.

         (7)  EFSA Journal 2015; 13(9):4232.

         I PIELIKUMS

                     Piedevas identifikācijas numurs

                     Atļaujas turētāja nosaukums

                     Piedeva

                     Sastāvs, ķīmiskā formula, apraksts, analīzes metode

                     Dzīvnieku suga vai kategorija

                     Maksimālais vecums

                     Minimālais saturs

                     Maksimālais saturs

                     Minimālais saturs

                     Maksimālais saturs

                     Citi noteikumi

                     Atļaujas derīguma termiņš

                     KVV uz kg kompleksās barības ar mitruma saturu 12 %

                     KVV uz l dzirdināšanas ūdens

                        Kategorija: zootehniskās piedevas. Funkcionālā grupa: zarnu floras stabilizatori

                     4b1713

                     Evonik Nutrition & Care GmbH

                        Enterococcus faecium

                     CECT 4515

                        Piedevas sastāvs

                        Enterococcus faecium CECT 4515 preparāts, kas satur vismaz 1 × 109 KVV uz g piedevas cietā veidā

                        Aktīvās vielas raksturojums

                        Enterococcus faecium CECT 4515 dzīvotspējīgas šūnas

                        Analīzes metode
                         (1)

                     Skaitīšanas metode: Petri trauciņa un uztriepuma metode, kurā izmanto žults eskulīna azīda agaru (EN 15788).
                     Identificēšana: pulsējošā lauka gela elektroforēzes (PLGE) metode

                     Atšķirti sivēni

                     1 × 109

                     —

                     5 × 108

                     —

                                 1.

                                 Piedevu drīkst lietot dzirdināšanas ūdenī.

                                 2.

                                 Piedevas un premiksu lietošanas norādījumos norāda stabilitāti dzirdināšanas ūdenī.

                                 3.

                                 Piedevas un premiksu lietošanas norādījumos norāda glabāšanas apstākļus un noturību pret termisku apstrādi.

                                 4.

                                 Ja piedevu lieto dzirdināšanas ūdenī, nodrošina viendabīgu piedevas izkliedi.

                                 5.

                                 Lietošanai atšķirtiem sivēniem, kuru svars nesasniedz 35 kg.

                                 6.

                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu un ādas aizsarglīdzekļus.

                     2027. gada 28. jūnijs

            (1)  Sīkāka informācija par analīzes metodēm atrodama barības piedevu references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.

         II PIELIKUMS
         “
               PIELIKUMS

                           Piedevas identifikācijas numurs

                           Atļaujas turētāja nosaukums

                           Piedeva

                           Sastāvs, ķīmiskā formula, apraksts, analīzes metode

                           Dzīvnieku suga vai kategorija

                           Maksimālais vecums

                           Minimālais saturs

                           Maksimālais saturs

                           Citi noteikumi

                           Atļaujas derīguma termiņš

                           KVV uz kg kompleksās barības ar mitruma saturu 12 %

                              Kategorija: zootehniskās piedevas. Funkcionālā grupa: zarnu floras stabilizatori

                           4b1713

                           Evonik Nutrition & Care GmbH

                              Enterococcus faecium

                           CECT 4515

                              Piedevas sastāvs

                              Enterococcus faecium CECT 4515 preparāts, kas satur vismaz 1 × 109 KVV uz g piedevas
                           Cietā veidā

                              Aktīvās vielas raksturojums

                              Enterococcus faecium CECT 4515 dzīvotspējīgas šūnas

                              Analīzes metode
                               (1)

                           Skaitīšanas metode: Petri trauciņa un uztriepuma metode, kurā izmanto žults eskulīna azīda agaru (EN 15788).
                           Identificēšana: pulsējošā lauka gela elektroforēzes (PLGE) metode

                           Gaļas cāļi

                           —

                           1 × 109

                           —

                                       1.

                                       Piedevas un premiksu lietošanas norādījumos norāda glabāšanas apstākļus un noturību pret termisku apstrādi.

                                       2.

                                       Atļauts lietot barībā, kura satur vienu no šādiem atļautiem kokcidiostatiem: monenzīnnātrijs, diklazurils, nikarbazīns, dekokvināts, robenidīna hidrohlorīds, semduramicīnnātrijs, narazīns, salinomicīnnātrijs, lazalocīda A nātrijs, narazīns/nikarbazīns vai maduramicīna amonijs.

                                       3.

                                       Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu un ādas aizsarglīdzekļus.

                           2021. gada 26. septembris

                           Piedevas identifikācijas numurs

                           Atļaujas turētāja nosaukums

                           Piedeva

                           Sastāvs, ķīmiskā formula, apraksts, analīzes metode

                           Dzīvnieku suga vai kategorija

                           Maksimālais vecums

                           Minimālais saturs

                           Maksimālais saturs

                           Citi noteikumi

                           Atļaujas derīguma termiņš

                           KVV uz l dzirdināšanas ūdens

                              Kategorija: zootehniskās piedevas. Funkcionālā grupa: zarnu floras stabilizatori

                           4b1713

                           Evonik Nutrition & Care GmbH

                              Enterococcus faecium

                           CECT 4515

                              Piedevas sastāvs

                              Enterococcus faecium CECT 4515 preparāts, kas satur vismaz 1 × 109 KVV uz g piedevas
                           Cietā veidā

                              Aktīvās vielas raksturojums

                              Enterococcus faecium CECT 4515 dzīvotspējīgas šūnas

                              Analīzes metode
                               (2)

                           Skaitīšanas metode: Petri trauciņa un uztriepuma metode, kurā izmanto žults eskulīna azīda agaru (EN 15788).
                           Identificēšana: pulsējošā lauka gela elektroforēze (PFGE)

                           Gaļas cāļi

                           —

                           5 × 108

                           —

                                       1.

                                       Piedevu drīkst lietot dzirdināšanas ūdenī.

                                       2.

                                       Piedevas un premiksu lietošanas norādījumos norāda stabilitāti dzirdināšanas ūdenī.

                                       3.

                                       Ja piedevu lieto dzirdināšanas ūdenī, nodrošina viendabīgu piedevas izkliedi.

                                       4.

                                       Atļauts lietot barībā, kura satur vienu no šādiem atļautiem kokcidiostatiem: monenzīnnātrijs, diklazurils, nikarbazīns, dekokvināts, robenidīna hidrohlorīds, semduramicīnnātrijs, narazīns, salinomicīnnātrijs, lazalocīda A nātrijs, narazīns/nikarbazīns vai maduramicīna amonijs.

                                       5.

                                       Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu un ādas aizsarglīdzekļus.

                           2027. gada 28. jūnijs

                     ”

            (1)  Sīkāka informācija par analīzes metodēm atrodama barības piedevu references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.

            (2)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) Nr. 400/2012 ( 2012. gada 7. maijs ) par atsevišķu preču klasifikāciju kombinētajā nomenklatūrā

text:
               11.5.2012

               LV

               Eiropas Savienības Oficiālais Vēstnesis

               L 124/13

         KOMISIJAS ĪSTENOŠANAS REGULA (ES) Nr. 400/2012
   (2012. gada 7. maijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. maijā

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Izstrādājums ir gandrīz kvadrātisks, stilizēta ziloņa formā, tā aptuvenie izmēri ir 32 × 48 × 24 cm, un tas sastāv no divām daļām, kas izgatavotas no cietas veidnētas plastmasas. Tam ir četri riteņi un noņemama plecu siksna, kuru var izmantot arī izstrādājuma vilkšanai.
                  Abas daļas ir savienotas ar integrētu eņģi visas apakšmalas garumā un ar diviem fiksatoriem, kas novietoti pretējos galos un novērš izstrādājuma nevēlamu atvēršanos. Eņģes ļauj atvērt izstrādājumu tā, lai abas daļas atrastos horizontālā stāvoklī, kad izstrādājums ir pilnībā atvērts.
                  Viena izstrādājuma daļa ir aprīkota ar divām auduma siksnām, kuras, savienotas ar sprādzi, veido burta “X” formu. Tās iekšpusē piestiprināta arī maza, plakana kabata no auduma. Izstrādājuma otra daļa ir aprīkota ar atlokāmu atdalītāju, kas izgatavots no tekstilmateriāla un kam ir viena plakana kabata ar rāvējslēdzēja aizdari. Atlokāmais atdalītājs ir pierīkots pie tās izstrādājuma malas, kurā ir eņģes, un to var piestiprināt tās pašas daļas pretējai malai.
                  (ceļasoma)
                  (Skatīt fotoattēlus Nr. 660 A un 660 B) (1)

                  4202 12 50

                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, 95. nodaļas 1.d) piezīmi un KN kodu 4202, 4202 12 un 4202 12 50 formulējumu.
                  Izstrādājumam ir objektīvas īpašības, kas piemīt pozīcijā 4202 iekļautām somām, piemēram, tas ir izgatavots no veidnētas cietas plastmasas, tam ir eņģes, aizdares sistēma, siksnas, atlokāms atdalītājs, kabatas un riteņi, un tas ir veidots un var tikt izmantots kā parasta atverama ceļasoma ar eņģēm. Šīs īpašības liecina, ka izstrādājums ir uzskatāms par ceļasomu, nevis par braucamrīku ar riteņiem. Tāpēc klasificēšana pozīcijā 9503 pie pedāļautomobiļiem līdzīgiem braucamrīkiem ar riteņiem nav iespējama.
                  Tāpēc izstrādājums ir klasificējams ar KN kodu 4202 12 50 kā ceļasoma no veidnētas plastmasas.

         (1)  Fotoattēli pievienoti tikai informācijai.


title: Komisijas Īstenošanas regula (ES) Nr. 686/2013 ( 2013. gada 16. jūlijs ), ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Oignon doux des Cévennes (ACVN))

text:
               19.7.2013

               LV

               Eiropas Savienības Oficiālais Vēstnesis

               L 196/4

         KOMISIJAS ĪSTENOŠANAS REGULA (ES) Nr. 686/2013
   (2013. gada 16. jūlijs),
   ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Oignon doux des Cévennes (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 53. panta 2. punkta otro daļu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Oignon doux des Cévennes, kas reģistrēta saskaņā ar Komisijas Regulu (EK) Nr. 723/2008 (2).

               (2)

               Pieteikuma mērķis ir grozīt specifikāciju, precizējot produkta aprakstu, ģeogrāfisko apgabalu, izcelsmes apliecinājumu, ražošanas metodi, marķējumu, valsts prasības, iepakojumu, kā arī pieteikuma iesniedzēju grupas kontaktinformāciju.

               (3)

               Komisija izvērtēja minēto grozījumu un nolēma, ka tas ir pamatots. Tā kā grozījums Regulas (ES) Nr. 1151/2012 53. panta 2. punkta trešās daļas nozīmē ir maznozīmīgs, Komisija to var apstiprināt, nepiemērojot minētās regulas 50.–52. pantā izklāstīto procedūru,

         IR PIEŅĒMUSI ŠO REGULU.
   1. pants
   Aizsargātā cilmes vietas nosaukuma Oignon doux des Cévennes specifikāciju groza saskaņā ar šīs regulas I pielikumu.
   2. pants
   Vienotais dokuments, kurā sniegti galvenie specifikācijas elementi, sniegts šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 16. jūlijā

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 198, 26.7.2008., 28. lpp.

      I PIELIKUMS
      Produkta ar aizsargāto cilmes vietas nosaukumu Oignon doux des Cévennes specifikācijā apstiprina šādus grozījumus:

                  —

                     Produkta apraksts

                  Svītrota atsauce uz sīpola lielo izmēru, kuras nebija tajos valsts tiesību aktos, kuros 2003. gadā definēts šis ACVN; cilmes vietas nosaukuma specifikācijā nav paredzēti īpaši noteikumi attiecībā uz sīpolu izmēriem. Valsts tiesību aktos, kuros 2003. gadā bija sniegta šā ACVN definīcija, nebija paredzēti īpaši noteikumi attiecībā uz sīpolu izmēriem. Atsauce uz apzīmējumu “liela izmēra sīpols” bija ACVN šķirņu grupas, nevis sīpolu apraksta elements (sk. 2003. gada 14. oktobra dekrēta 4. pantu). Nebija paredzēti noteikumi, lai ierobežotu to sīpolu izmērus, kurus atļauts apzīmēt ar šo ACVN.
                  ACVN apraksts attiecas uz citiem vizuālajiem kritērijiem, kas ir kritēriji, ko izmanto saistībā ar šādu organoleptisko īpašību pārbaudi sīpoliem: sīpola krāsa, forma, spīdums, mizas īpašības – tā ir plāna un puscaurspīdīga.
                  Turklāt atbilstīgi tam, kas uzsvērts sadaļā “Saikne ar ģeogrāfisko apgabalu”, lauku saimniecībā veiktā selekcija, kas ļāva iegūt tādu stādāmo materiālu, kas piemērots videi, tika īstenota pēc citiem selekcijas kritērijiem: laba uzglabājamība, augšanas perioda pielāgojums vietējiem apstākļiem un sīpola garša. Sīpola izmērs nav ar šo ACVN apzīmētā produkta raksturīga īpašība.

                  —

                     Ģeogrāfiskais apgabals

                  Pievienots tās zemes gabalu identifikācijas procedūras apraksts, kas paredzēta valsts tiesību aktos, ar kuriem reglamentē aizsargātās cilmes vietas nosaukumu.

                  —

                     Pierādījumi tam, ka produkta izcelsme ir noteiktajā apgabalā

                  Nodaļa papildināta ar noteikumiem par produkta izcelsmes kontroli un garantēšanu un produkta izsekojamību; šie noteikumi grozīti pēc Francijas ACVN kontroles sistēmas reformas.

                  —

                     Ražošanas metode

                  Izdarīti grozījumi, kas saistīti ar nosaukumu definējošajos valsts tiesību aktos paredzēto noteikumu iekļaušanu specifikācijā.
                  Sēklas: ir ieviesti ACVN definējošajos valsts tiesību aktos paredzētie noteikumi par lauku saimniecībās ražota sēklas materiāla izmantošanu.
                  Mēslojums: ir ieviesti tie noteikumi par slāpekļa mēslojumu (maksimālā robeža – 100 slāpekļa vienības uz hektāru un 50 maksimālo mēslojuma vienību sadalījums), kuri paredzēti valstu tiesību aktos, kuros definēti ACVN.
                  Ražas novākšana: precizēta ražas novākšanas uzsākšanas kārtība – to uzsāk, kad ir novītuši 50 % lakstu.
                  Ievākums: ieviesta šai kultūrai paredzētā zemes gabala definīcija.

                  —

                     Marķējums

                  Pievienots iesaiņotāju kods, kurā apkopoti dienā piegādātie daudzumi. Ieteiktā grozījuma mērķis ir papildināt iesaiņoto daudzumu numerāciju; tikai tiem iepakojumiem, kuru svars ir mazāks par 5 kg, ir iespēja aizstāt to identifikācijas numuru, kurā apvienots ražotāja identifikācijas numurs un zemes gabala identifikācijas numurs, ar tādu identifikācijas numuru, kas apvieno vienā dienā piegādātās sīpolu partijas. Praksē sīpolu iepakojuma tīkliņos, kuru svars ir mazāks par 5 kg, bieži vien ir sīpoli, kurus ražojuši dažādi ražotāji, tāpēc iepakošanas vietās vajadzīga īpaša šo daudzumu identifikācija. Tomēr šis grozījums neskar izsekojamību nozarē, ja vien reģistrētās produktu partijas un attiecīgo daudzumu numuri ļauj nodrošināt izsekojamību (ienākošo un izejošo preču reģistri sniegti specifikācijas IV.1. punktā).
                  Pievienots pienākums izmantot Eiropas Savienības ACVN logotipu un norādi appellation d’origine protégée (aizsargāts cilmes vietas nosaukums) vai AOP (ACVN), aizstājot valstu norādes.

                  —

                     Valsts prasības

                  Valsts prasības ir papildinātas ar Francijas tiesību aktu prasībām atbilstošu tabulu, kurā uzskaitīts, kas un kādā veidā jāpārbauda.

                  —

                     Citi

                  Ir iekļauti noteikumi par iepakojumu (transportēšanas noteikumi), un maksimālais grozītais kartona kārbu satura svars no 10 kg palielināts līdz 12 kg. Oignon doux des Cévennes ir produkts ar trauslu un īpaši saudzējamu mizu; praksē izrādījies, ka mazākiem sīpolu izmēriem kartona kārbu piepildīšana, nepārsniedzot 10 kg, nav piemērota. Attiecībā uz maziem izmēriem ir izrādījies, ka nav iespējams panākt pienācīgi (proti, pilnībā) aizpildītu iepakojumu, kartona kārbu standarta izmēra un maksimālā svara – 10 kg – dēļ. Tāpēc sīpoli nav stabili ievietoti kārbās, sīpoli vairāk pakļauti triecienu iedarbībai un tātad tiek bojāti. Maksimālā svara palielināšana līdz 12 kg ļautu pilnīgāk piepildīt kārbas, tādējādi Oignon doux des Cévennes kārbās būtu salikti ciešāk un stabilāk. Tādējādi šīs izmaiņas ļauj novērst triecienus un iespējamu sīpolu bojāšanos daudzo ar tiem veicamo darbību laikā.
                  Atjaunināta pieprasījuma iesniedzēju grupas kontaktinformācija.

      II PIELIKUMS

         VIENOTS KONSOLIDĒTAIS DOKUMENTS

      Padomes Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1)

         OIGNON DOUX DES CÉVENNES

      EK Nr. FR-PDO-0105-0314-17.10.2011.

         AĢIN ( ) ACVN ( X )

      1.   Nosaukums

      Oignon doux des Cévennes
      2.   Dalībvalsts vai trešā valsts

      Francija
      3.   Lauksaimniecības produkta vai pārtikas produkta apraksts

      3.1.   Produkta veids

                  1.6. grupa.

                  Svaigi vai pārstrādāti augļi, dārzeņi un labība

            3.2.   Produkta apraksts, uz kuru attiecas 1. punktā minētais nosaukums

      Ar cilmes vietas nosaukumu Oignon doux des Cévennes apzīmē ziemas sīpolus, kurus audzē terasveidā; to krāsa ir no perlamutra baltas līdz vara brūnai, forma – no apaļas līdz iegarenai, tie ir spīdīgi, to miza – plāna un puscaurspīdīga. Zvīņlapas ir biezas, to mīkstums – balts, vidēji stingrs un sulīgs. Sausnas saturs nepārsniedz 10 %. Termiski neapstrādāti sīpoli ir kraukšķīgi, ar maigu un vienmērīgu smaržu, to garša nav ne sīva, ne rūgta. Pēc termiskas apstrādes saglabā spīdumu un kļūst caurspīdīgi, eļļaini, sulīgi un saldi, bez rūgtuma piegaršas, bet ar kastaņu un brūni apcepta ēdiena smaržu.
      Ja sīpoli iepakoti pēc 15. maija nākamajā gadā pēc ražas novākšanas, nosaukumu Oignon Doux des Cévennes to apzīmēšanai izmantot nedrīkst. Sīpoli tirgū jālaiž oriģinālajā iepakojumā, kuru izmanto vienīgi sīpoliem ar cilmes vietas nosaukumu Oignon Doux des Cévennes. Tirgošanu nedrīkst sākt pirms ražas novākšanas gada 1. augusta.
      3.3.   Izejvielas (tikai pārstrādātiem produktiem)

      —
      3.4.   Dzīvnieku barība (tikai dzīvnieku izcelsmes produktiem)

      —
      3.5.   Īpaši ražošanas posmi, kas jāveic noteiktajā ģeogrāfiskajā apgabalā

      Sīpoli jāsēj vai jāstāda, jāaudzē un jāiepako ģeogrāfiskajā apgabalā.
      3.6.   Īpaši noteikumi griešanai, rīvēšanai, iepakošanai u. c.

      Iepakošana notiek ģeogrāfiskajā apgabalā, kas noteikts šā vienotā dokumenta 4. punktā. To veic pieteikuma iesniedzēju grupas identificētos iepakošanas uzņēmumos. Iepakojumam jābūt aizdarītam tādā veidā, lai pēc atvēršanas to nevar atkārtoti aizdarīt. Sīpolus iepako kartona kārbās ar plēves apvalku, nepārsniedzot 12 kg vai – kad tie iepakoti tīkliņos – nepārsniedzot 5 kg.
      Lai saglabātu produkta kvalitāti, iepakošana jāveic iepriekš minētajā ģeogrāfiskajā apgabalā.
      Sīpolus iepako ražotājs, vai tie tiek nogādāti iepakošanas vietā. Sīpolus iepakojot to audzēšanas apgabalā, novērš nevajadzīgu produkta pārcilāšanu, kā arī saglabā šiem sīpoliem raksturīgās iezīmes, it īpaši to trauslo un puscaurspīdīgo mizu, kas paliek nebojāta. Visbeidzot, iepakotajām partijām veic izlases veida organoleptisko un analītisko pārbaudi, kas ļauj pārliecināties par to, vai sīpoli atbilst vajadzīgajam organoleptisko īpašību kopumam.
      3.7.   Īpaši noteikumi marķēšanai

      Uz katra sīpolu iepakojuma jābūt marķējumam, kurā ietilpst vismaz šāda informācija:

                  —

                  cilmes vietas nosaukums Oignon Doux des Cévennes, kas atveidots ar burtiem, kuru lielums ir vismaz vienāds ar lielākajiem burtiem, kas izmantoti marķējumā,

                  —

                  norāde AOP un/vai appellation d’origine protégée, kurām jābūt tieši pirms vai tūlīt pēc izcelsmes nosaukuma; starp nosaukumu un norādi nav pieļaujams nekāds papildu teksts,

                  —

                  Eiropas Savienības ACVN logotips,

                  —

                  iepakotāja nosaukums,

                  —

                  iepakošanas datums,

                  —

                  īpašs identifikācijas numurs.

            Identifikācijas numurs atbilst ražotāja kodam, kuram pievienots zemes gabala kods. Iepakojumos, kuri nepārsniedz 5 kg, to var aizstāt ar kodu, kurā apvienoti dienā ievestie daudzumi.
      4.   Precīza ģeogrāfiskā apgabala definīcija

      Cilmes vietas nosaukuma Oignon Doux des Cévennes ražošanas apgabals klāj turpmāk minēto Gāras (Gard) departamenta 32 pašvaldību teritoriju:

         Arphy, Arre, Arrigas, Aulas, Aumessas, Avèze, Bez-et-Esparon, Bréau-et-Salagosse, Colognac, Cros, Lasalle, Mandagout, Mars, Molières-Cavaillac, Monoblet, Notre-Dame-de-la-Rouvière, Pommiers, Roquedur, Saint-André-de-Majencoules, Saint-André-de-Valborgne, Saint-Bonnet-de-Salendrinque, Saint-Bresson, Sainte-Croix-de-Caderle, Saint-Julien-de-la-Nef, Saint-Laurent-le-Minier, Saint-Martial, Saint-Roman-de-Codières, Soudorgues, Sumène, Vabres, Valleraugue, Vigan (le).

      5.   Saikne ar ģeogrāfisko apgabalu

      5.1.   Ģeogrāfiskā apgabala specifika

      Cilmes vietas nosaukuma Oignon Doux des Cévennes apgabals galvenokārt izvietots uz granīta un slānekļa klintīm Centrālā masīva dienvidaustrumu malā un jo īpaši uz Eguāla (l’Aigoual) (1 565 m) masīva nogāzēm. Vidusjūras reģionam raksturīgo klimatu iezīmē sausums vasarā un liels nokrišņu daudzums rudenī, savukārt mazāk nokrišņu pavasarī, gadā vidēji sasniedzot 1 500 mm. Arī temperatūras svārstības ir diezgan lielas; vasarā ļoti saulains laiks, bet no rudens līdz pavasarim diezgan auksts laiks, dažkārt snieg, gada vidējā temperatūra no 12 °C līdz 13 °C.
      Sevēnu (Cévennes) nelīdzenajā reljefā kalnu kores mijas ar pauguriem un dziļām ielejām ziemeļrietumu/dienvidaustrumu virzienā, strautu sateces baseini. Stāvo nogāžu kontrastainie klimatiskie apstākļi nogāžu atšķirīgā vērsuma dēļ ir ievērojami, un ekvinokcijas spēcīgās lietusgāzes pastiprina eroziju, reizumis izraisot postošus plūdus. Lai apgūtu šo reljefu, Sevēnu lauksaimnieki nogāzēs izveidoja terases, atrodot nedaudz dziļākās koluviālo sanesu vietas, un plašā platībā cēla sausu akmeņu sienas, kas ir Sevēnu ainavas daļa.
      5.2.   Produkta specifika

         Oignon Doux des Cévennes ir tādas organoleptiskās īpašības, kas veidoja šā produkta reputāciju ne vien reģionā, bet arī valstī; šo sīpolu garša ir maiga, tā nav ne sīva, ne rūgta, sulīgums piešķir tiem ļoti patīkamu konsistenci gan termiski neapstrādātā, gan termiski apstrādātā veidā.
      Turklāt tos var vizuāli atpazīt un novērtēt pēc to formas, kas ir apaļa līdz iegarenai, pēc to spīdīguma un perlamutra baltās krāsas, kas dažkārt ir vara brūna, un pēc to plānās un puscaurspīdīgās mizas.
      Nelielais sausnas saturs (līdz 10 %) nav šķērslis to saglabāšanai līdz ziemas beigām.
      5.3.   Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

         Oignon Doux des Cévennes audzē Centrālā masīva dienvidu nogāzēs, tie ir oriģināli un īpaši sīpoli gan to audzēšanas, gan arī to fizikālo un garšas īpašību dēļ.
      Šajā īpašajā vidē cilvēki ir pratuši attīstīt šo teritoriju, lai gūtu labumu no tās priekšrocībām, izvēlēties piemērotu šķirni un attīstīt tādus agrotehniskos paņēmienus, kas izceltu produkta neatkārtojamību.
      Dabas faktoru radītie ierobežojumi ģeogrāfiskajā apgabalā – reti sastopamas līdzenas zemes platības un erozijas radītās sekas lika lauksaimniekiem apsaimniekot teritoriju tā, lai to lietderīgāk izmantotu. Apūdeņotu terašu ierīkošana, izmantojot gravitācijas izraisīto cirkulāciju nelielos apūdeņošanas kanālos, kuros satek kalnu upju ūdeņi, īpaši attīstījusies, sākot ar 18. gs., un ļāva palielināt nelielās kultivējamās platības, lai apgādātu ar pārtiku lielu skaitu iedzīvotāju, vienlaikus aizsargājot augsni pret eroziju.
      Visizdevīgāk izvietotajās terasēs, kas atradās nogāzes vidū, bija apūdeņojamas un tuvu ciematiem, tika attīstīta dārzkopība. Augsnes, kas veidojušās, sadēdot granītam un slāneklim, tur ir skābas, smilšainas, ūdenscaurlaidīgas, un tajās ir maz māla, tās mēslo ar kūtsmēsliem, ko iegūst tuvējās aitu un kazu fermās. Saldo sīpolu audzēšana, kas iesākumā bija paredzēta pašu patēriņam, tur attīstījās, līdz kļuva par īstenu lauksaimnieciskās ražošanas nozari. Zemes gabali, kur tradicionāli audzēti sīpoli, dažkārt jau vairāk nekā pirms 50 gadiem, tika nodēvēti par cébières.
      Tradicionālā šķirne, ko ražotāji pēc izskata, maigās garšas un uzglabājamības kritērijiem uzlabojuši un saglabājuši nu jau vairākās paaudzēs, ir labi pielāgojusies vietējam klimatam; šīs šķirnes ziemas sīpolus, kas sēti/stādīti janvārī zemes gabalos ar vislabāko vērsumu, lai izmantotu pavasara siltumu, pēc tam pārpiķē ar rokām un regulāri laista; sīpolus ievāc vasaras beigās, pirms ekvinokcijas lietiem septembrī, tādējādi ļaujot tiem nožūt uz lauka un labi saglabāties labos sanitāri higiēniskajos apstākļos.
      Audzēšanas prakse un dabas vide daudzveidīgi ietekmē sīpolu īpašības. Sēja labākajos zemes gabalos ļauj īsā laikā iegūt izturīgus stādus. Precīza pārpiķēšana ar rokām ļauj uzlabot stādījumu blīvumu, lai novācot iegūtu pietiekama izmēra vienādus sīpolus bez plakanām malām. Nelielais māla saturs augsnēs veicina sīpolu saldo garšu, savukārt smilšainā sastāva dēļ tajās esošās ūdens rezerves ir mazas. Tāpēc vasarā ir nepieciešama apūdeņošana, to veic, regulāri pievadot augiem ūdeni nelielos daudzumos, kas ļauj to ietaupīt un jo īpaši nodrošina augiem vienmērīgu ūdens sadali un mazina rūgto un sīvo garšu rašanos, vienlaikus sekmējot zvīņlapu sulīgumu. Visbeidzot, zemes gabalu izvēle, dodot priekšroku ziemeļaustrumu līdz dienvidrietumu virzienā vērstām nogāzēm, atstājot neizmantotas mitro lieknēju zemākās daļas, ļauj audzēt sīpolus tikai tajos zemes gabalos, kuru mikroklimats ir labvēlīgs. Neizmantojot mitro lieknēju zemākās daļas, mazinās fitosanitārā slodze, kas ļauj samazināt ieguldījumus un uzlabot produkta saglabāšanos.
      Ģeogrāfiskā apgabala dabas faktoru kopums, ko cilvēki prasmīgi izmantojuši savā sīpolu audzēšanas praksē, ļāva iegūt tādu Oignon Doux des Cévennes, kurā labi izpaužas visas tā oriģinālās īpašības.

         Atsauce uz specifikācijas publikāciju

      (Regulas (EK) Nr. 510/2006 5. panta 7. punkts)
      https://www.inao.gouv.fr/fichier/CDCOignonDouxDesCevennes.pdf

         (1)  Aizstāta ar Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām.


title: Komisijas Īstenošanas regula (ES) 2016/984 (2016. gada 7. jūnijs) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Krupnioki śląskie (AĢIN))

text:
               21.6.2016

               LV

               Eiropas Savienības Oficiālais Vēstnesis

               L 162/3

         KOMISIJAS ĪSTENOŠANAS REGULA (ES) 2016/984
   (2016. gada 7. jūnijs)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Krupnioki śląskie (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Polijas pieteikums, kurā lūgts reģistrēt nosaukumu Krupnioki śląskie, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Krupnioki śląskie būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Krupnioki śląskie (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.2. grupas “Gaļas produkti (termiski apstrādāti, sālīti, kūpināti u. c.)” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 7. jūnijā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 67, 20.2.2016., 17. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 504/2013 ( 2013. gada 31. maijs ), ar ko groza īstenošanas Regulu (ES) Nr. 1225/2011 attiecībā uz informācijas paziņošanu, lai saņemtu atbrīvojumu no muitas nodokļiem

text:
               1.6.2013

               LV

               Eiropas Savienības Oficiālais Vēstnesis

               L 147/1

         KOMISIJAS ĪSTENOŠANAS REGULA (ES) Nr. 504/2013
   (2013. gada 31. maijs),
   ar ko groza īstenošanas Regulu (ES) Nr. 1225/2011 attiecībā uz informācijas paziņošanu, lai saņemtu atbrīvojumu no muitas nodokļiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 16. novembra Regulu (EK) Nr. 1186/2009, ar kuru izveido Kopienas sistēmu atbrīvojumiem no muitas nodokļiem (1),
   tā kā:

               (1)

               Saskaņā ar 17. pantu Komisijas 2011. gada 28. novembra Īstenošanas regulā (ES) Nr. 1225/2011, Padomes Regulas (EK) Nr. 1186/2009, ar kuru izveido Kopienas sistēmu atbrīvojumiem no muitas nodokļiem (2), 42. līdz 52., 57. un 58. panta vajadzībām dalībvalstīm ir jāsniedz Komisijai informācija par atļauju ievest bez muitas nodokļiem konkrētas rezerves daļas, sastāvdaļas, papildierīces, darbarīkus un iekārtas, kuru novērtējums pārsniedz konkrētu vērtību vai cenu. Komisijai šī informācija jānosūta dalībvalstīm. Saskaņā ar minētās īstenošanas regulas 18. pantu šī informācija regulāri ir jāpārbauda Muitas kodeksa komitejai.

               (2)

               Saskaņā ar Īstenošanas Regulas (ES) Nr. 1225/2011 20. pantu konkrēta informācija, kas norādīta pieteikumos atļaujai ievest bez muitas nodokļiem preces, ko importē zinātniski pētnieciskās iestādes vai organizācijas, kas atrodas Savienībā, vai ko importē to vārdā, Komisijai ir jāsniedz tai dalībvalstij, kurā iesniegts pieteikums.

               (3)

               Minētās saistības, kuru aizsākumi meklējami 1983. gadā, vairs nav nepieciešamas, lai sekmīgi pārvaldītu tādu preču importu, kuras atbrīvotas no muitas nodokļiem. Turklāt tās rada nevajadzīgu administratīvo slogu gan dalībvalstīm, gan Komisijai. Tādējādi tiesiskā regulējuma vienkāršošanas un lietderības labad attiecīgie noteikumi būtu jāsvītro vai jāvienkāršo.

               (4)

               Tādēļ Īstenošanas regula (ES) Nr. 1225/2011 būtu attiecīgi jāgroza.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 1225/2011 groza šādi:

               1)

               regulas VII nodaļu svītro;

               2)

               regulas 20. pantu aizstāj ar šādu:
               “20. pants
               Kompetentā iestāde dalībvalstī, kurā atrodas šādu preču sūtījumu saņēmēja iestāde vai organizācija, attiecībā uz 19. pantā minētajiem pieteikumiem visos gadījumos pieņem tiešu lēmumu.”

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 31. maijā

            Komisijas vārdā –

            priekšsēdētājs

         José Manuel BARROSO

      (1)  OV L 324, 10.12.2009., 23. lpp.

      (2)  OV L 314, 29.11.2011., 20. lpp.


title: Komisijas Īstenošanas regula (ES) 2015/1343 (2015. gada 3. augusts), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               4.8.2015

               LV

               Eiropas Savienības Oficiālais Vēstnesis

               L 207/37

         KOMISIJAS ĪSTENOŠANAS REGULA (ES) 2015/1343
   (2015. gada 3. augusts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 3. augusta

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  158,3

                  MK

                  31,4

                  ZZ

                  94,9

                  0707 00 05

                  TR

                  126,8

                  ZZ

                  126,8

                  0709 93 10

                  TR

                  126,1

                  ZZ

                  126,1

                  0805 50 10

                  AR

                  131,9

                  BO

                  135,7

                  UY

                  71,8

                  ZA

                  125,5

                  ZZ

                  116,2

                  0806 10 10

                  EG

                  241,1

                  MA

                  217,4

                  TN

                  158,2

                  ZZ

                  205,6

                  0808 10 80

                  AR

                  122,7

                  BR

                  105,9

                  CL

                  140,6

                  NZ

                  147,8

                  US

                  122,7

                  UY

                  139,7

                  ZA

                  135,2

                  ZZ

                  130,7

                  0808 30 90

                  AR

                  227,2

                  CL

                  136,0

                  CN

                  89,6

                  MK

                  75,0

                  NZ

                  150,8

                  TR

                  158,2

                  ZA

                  110,6

                  ZZ

                  135,3

                  0809 29 00

                  TR

                  250,3

                  US

                  547,8

                  ZZ

                  399,1

                  0809 30 10, 0809 30 90

                  MK

                  80,0

                  TR

                  162,2

                  ZZ

                  121,1

                  0809 40 05

                  BA

                  58,2

                  XS

                  66,1

                  ZZ

                  62,2

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/783 (2015. gada 19. maijs), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               20.5.2015

               LV

               Eiropas Savienības Oficiālais Vēstnesis

               L 124/11

         KOMISIJAS ĪSTENOŠANAS REGULA (ES) 2015/783
   (2015. gada 19. maijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 19. maijs

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  78,9

                  MA

                  86,6

                  MK

                  59,9

                  ZZ

                  75,1

                  0707 00 05

                  AL

                  34,4

                  MK

                  69,8

                  TR

                  107,0

                  ZZ

                  70,4

                  0709 93 10

                  TR

                  123,4

                  ZZ

                  123,4

                  0805 10 20

                  EG

                  47,0

                  IL

                  70,8

                  MA

                  56,0

                  ZZ

                  57,9

                  0805 50 10

                  BR

                  107,1

                  MA

                  111,5

                  TR

                  101,5

                  ZZ

                  106,7

                  0808 10 80

                  AR

                  92,3

                  BR

                  104,3

                  CL

                  132,5

                  NZ

                  162,0

                  US

                  150,5

                  UY

                  86,8

                  ZA

                  118,3

                  ZZ

                  121,0

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 977/2013 ( 2013. gada 11. oktobris ) par atkāpēm no izcelsmes noteikumiem, kas izklāstīti II pielikumā Nolīgumam, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses, un to piemērošanu kvotu ietvaros konkrētiem izstrādājumiem no Centrālamerikas

text:
               12.10.2013

               LV

               Eiropas Savienības Oficiālais Vēstnesis

               L 272/31

         KOMISIJAS ĪSTENOŠANAS REGULA (ES) Nr. 977/2013
   (2013. gada 11. oktobris)
   par atkāpēm no izcelsmes noteikumiem, kas izklāstīti II pielikumā Nolīgumam, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses, un to piemērošanu kvotu ietvaros konkrētiem izstrādājumiem no Centrālamerikas
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2012. gada 25. jūnija Lēmumu 2012/734/ES par to, lai Eiropas Savienības vārdā parakstītu Nolīgumu, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses, un provizoriski piemērotu tā IV daļu par tirdzniecības jautājumiem (1), un jo īpaši tā 6. pantu,
   tā kā:

               (1)

               Ar Lēmumu 2012/734/ES Padome pilnvaroja Savienības vārdā parakstīt Nolīgumu, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses (turpmāk “nolīgums”). Saskaņā ar Lēmumu 2012/734/ES šis nolīgums jāpiemēro provizoriski, kamēr nav pabeigtas procedūras tā noslēgšanai.

               (2)

               Nolīguma II pielikums attiecas uz jēdziena “noteiktas izcelsmes izstrādājumi” definīciju un administratīvās sadarbības metodēm. Attiecībā uz vairākiem minētā pielikuma 2.A papildinājumā minētajiem izstrādājumiem gada kvotu ietvaros paredzēta iespēja izmantot atkāpes no izcelsmes noteikumiem, kas izklāstīti II pielikuma 2. papildinājumā. Savienība ir lēmusi izmantot atkāpes, tādēļ ir jāizstrādā nosacījumi minēto atkāpju piemērošanai attiecībā uz importu no Centrālamerikas.

               (3)

               Kvotas, kas noteiktas II pielikuma 2.A papildinājumā, būtu jāpārvalda, ievērojot rindas kārtības principu saskaņā ar Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (2).

               (4)

               Lai izmantotu tiesības uz tarifu koncesijām, būtu jāuzrāda attiecīgs izcelsmes apliecinājums muitas iestādēm, kā paredzēts nolīgumā.

               (5)

               Tā kā nolīgumu piemēro no 2013. gada 1. augusta, šī regula būtu jāpiemēro no tās pašas dienas.

               (6)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   1.   Izcelsmes noteikumi, kas izklāstīti 2.A papildinājumā II pielikumam, kurš pievienots Nolīgumam, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses (turpmāk “nolīgums”), attiecas uz izstrādājumiem, kas uzskaitīti šīs regulas pielikumā.
   2.   Atkāpjoties no nolīguma II pielikuma 2. papildinājumā izklāstītajiem izcelsmes noteikumiem, šīs regulas pielikumā noteikto kvotu ietvaros piemēro 1. punktā minētos izcelsmes noteikumus.
   2. pants
   Lai piemērotu 1. pantā paredzēto atkāpi, izstrādājumiem pievieno izcelsmes apliecinājumu, kā noteikts nolīguma II pielikumā.
   3. pants
   Pielikumā minētās kvotas pārvalda saskaņā ar Regulas (EEK) Nr. 2454/93 308.a, 308.b un 308.c pantu.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. augusta.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 11. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 346, 15.12.2012., 1. lpp.

      (2)  OV L 253, 11.10.1993., 1. lpp.

      PIELIKUMS

         CENTRĀLAMERIKA

      Neatkarīgi no kombinētās nomenklatūras interpretācijas noteikumiem izstrādājumu apraksta formulējums uzskatāms vienīgi par informatīvu, preferenču sistēmas apjomu atbilstīgi šim pielikumam nosakot pēc tiem KN kodiem, kas ir spēkā šīs regulas pieņemšanas dienā.

                  Kārtas nr.

                  KN kods

                  Preču apraksts

                  Kvotas spēkā esības periods

                  Kvotas apjoms
                  (tonnās tīrsvara, ja nav norādīts citādi)

                  09.7014

                  1604 14 16

                  Tunzivju filejas

                  No 1. augusta līdz 31. jūlijam

                  4 000

                  09.7015

                  3920

                  Citādas plastmasas plātnes, loksnes, plēves, folijas un lentes, bez porām un nestiegrotas, kārtainas, uz pamatnes vai tamlīdzīgi savienotas ar citiem materiāliem

                  No 1. augusta līdz 31. jūlijam

                  5 000

                  09.7016

                  8544 30 00

                  Aizdedzes sveču vadu komplekti un citādi vadu komplekti izmantošanai spēkratos, gaisa kuģos un kuģos

                  No 1.8.2013. līdz 31.12.2013.

                  5 000

                  8544 42

                  Citādi elektrības vadītāji spriegumam ne vairāk kā 1 000 V, ar savienotājiem

                  8544 49

                  Citādi elektrības vadītāji spriegumam ne vairāk kā 1 000 V, bez savienotājiem

                  No 1.1.2014. līdz 31.12.2014. un katram periodam pēc tam no 1.1. līdz 31.12.

                  12 000

                  8544 60

                  Citādi elektrības vadītāji spriegumam vairāk nekā 1 000 V


title: Komisijas Īstenošanas regula (ES) 2015/586 ( 2015. gada 26. marts ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Chouriça de sangue de Melgaço (AĢIN))

text:
               15.4.2015

               LV

               Eiropas Savienības Oficiālais Vēstnesis

               L 98/4

         KOMISIJAS ĪSTENOŠANAS REGULA (ES) 2015/586
   (2015. gada 26. marts)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Chouriça de sangue de Melgaço (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta a) apakšpunktu Portugāles pieteikums, kurā lūgts reģistrēt nosaukumu Chouriça de sangue de Melgaço, ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums Chouriça de sangue de Melgaço būtu jāreģistrē,

         IR PIEŅĒMUSI ŠO REGULU.
   1. pants
   Nosaukums Chouriça de sangue de Melgaço (AĢIN) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.2. grupas “Gaļas produkti (termiski apstrādāti, sālīti, kūpināti u. c.)” saskaņā ar Komisijas Īstenošanas regulas (ES) Nr. 668/2014 (3) XI pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 26. martā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  OV C 422, 25.11.2014., 4. lpp.

      (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) Nr. 507/2013 ( 2013. gada 31. maijs ), ar ko nosaka no 2013. gada 1. jūnija piemērojamo ievedmuitas nodokli labības nozarē

text:
               1.6.2013

               LV

               Eiropas Savienības Oficiālais Vēstnesis

               L 147/10

         KOMISIJAS ĪSTENOŠANAS REGULA (ES) Nr. 507/2013
   (2013. gada 31. maijs),
   ar ko nosaka no 2013. gada 1. jūnija piemērojamo ievedmuitas nodokli labības nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2010. gada 20. jūlija Regulu (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (2) un jo īpaši tās 2. panta 1. punktu,
   tā kā:

               (1)

               Regulas (EK) Nr. 1234/2007 136. panta 1. punktā paredzēts, ka produktiem ar KN kodu 1001 19 00, 1001 11 00, ex 1001 91 20 (parastie kvieši (sēklas)), ex 1001 99 00 (augstākā labuma parastie kvieši, izņemot sēklas), 1002 10 00, 1002 90 00, 1005 10 90, 1005 90 00, 1007 10 90 un 1007 90 00 ievedmuitas nodoklis ir vienāds ar intervences cenu šādu produktu ievešanai, kura palielināta par 55 % un no kuras atskaitīta attiecīgajam sūtījumam piemērojamā CIF importa cena. Tomēr šis nodoklis nedrīkst pārsniegt kopējā muitas tarifa nodokļu likmi.

               (2)

               Regulas (EK) Nr. 1234/2007 136. panta 2. punktā paredzēts, ka šā panta 1. punktā minētā ievedmuitas nodokļa aprēķināšanas nolūkā regulāri nosaka reprezentatīvas CIF importa cenas attiecīgajiem produktiem.

               (3)

               Saskaņā ar Regulas (ES) Nr. 642/2010 2. panta 2. punktu produktiem ar KN kodu 1001 19 00, 1001 11 00, ex 1001 91 20 (parastie kvieši (sēklas)), ex 1001 99 00 (augstākā labuma parastie kvieši, izņemot sēklas), 1002 10 00, 1002 90 00, 1005 10 90, 1005 90 00, 1007 10 90 un 1007 90 00 cena, kas jāizmanto ievedmuitas nodokļa aprēķinam, ir reprezentatīvā dienas CIF importa cena, kas noteikta, kā precizēts minētās regulas 5. pantā.

               (4)

               Laikposmam no 2013. gada 1. jūnija jānosaka ievedmuitas nodoklis, ko piemēro līdz tam laikam, kamēr stājas spēkā jauns ievedmuitas nodoklis.

               (5)

               Tā kā jānodrošina šā pasākuma piemērošana iespējami drīzāk pēc atjaunināto datu nosūtīšanas, šai regulai jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   No 2013. gada 1. jūnija piemērojamais Regulas (EK) Nr. 1234/2007 136. panta 1. punktā minētais ievedmuitas nodoklis labības nozarē, pamatojoties uz II pielikumā norādītajiem datiem, ir noteikts šīs regulas I pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 31. maijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 187, 21.7.2010., 5. lpp.

      I PIELIKUMS

         Regulas (EK) Nr. 1234/2007 136. panta 1. punktā minēto produktu ievedmuitas nodoklis, ko piemēro no 2013. gada 1. jūnija

                  KN kods

                  Preču apraksts

                  Ievedmuitas nodoklis (1)

                  (EUR/t)

                  1001 19 00
                  1001 11 00

                  Cietie KVIEŠI (augstākā kvalitāte)

                  0,00

                  vidēji augsta kvalitāte

                  0,00

                  zema kvalitāte

                  0,00

                  ex 1001 91 20

                  Parastie KVIEŠI (sēklas)

                  0,00

                  ex 1001 99 00

                  Parastie KVIEŠI (augstākā kvalitāte, izņemot sēklas)

                  0,00

                  1002 10 00
                  1002 90 00

                  RUDZI

                  0,00

                  1005 10 90

                  KUKURŪZA (sēklas, izņemot hibrīdu sēklas)

                  0,00

                  1005 90 00

                  KUKURŪZA (izņemot sēklas) (2)

                  0,00

                  1007 10 90
                  1007 90 00

                  Graudu SORGO (izņemot sēšanai paredzētus hibrīdus)

                  0,00

         (1)  Saskaņā ar Regulas (ES) Nr. 642/2010 2. panta 4. punkta noteikumiem importētājs var saņemt šādu nodokļa samazinājumu:

                  —

                  EUR 3 par tonnu, ja izkraušanas osta atrodas Vidusjūras (ārpus Gibraltāra jūras šauruma) vai Melnās jūras piekrastē un ja preces Savienībā ievestas pa Atlantijas okeānu vai Suecas kanālu,

                  —

                  EUR 2 par tonnu, ja izkraušanas osta atrodas Dānijā, Igaunijā, Īrijā, Latvijā, Lietuvā, Polijā, Somijā, Zviedrijā, Apvienotajā Karalistē vai Ibērijas pussalas Atlantijas piekrastē un ja preces Savienībā ievestas pa Atlantijas okeānu.

         (2)  Importētājs var saņemt vienotas likmes samazinājumu, kura apmērs ir 24 EUR/t, ja ir izpildīti Regulas (ES) Nr. 642/2010 3. pantā paredzētie nosacījumi.

      II PIELIKUMS

         Dati I pielikumā noteiktā ievedmuitas nodokļa aprēķināšanai

      15.5.2013-30.5.2013

                  1.

                  Vidējie rādītāji par pārskata periodu, kas minēts Regulas (ES) Nr. 642/2010 2. panta 2. punktā:

                              (EUR/t)

                              Parastie kvieši (1)

                              Kukurūza

                              Cietie kvieši (augsta kvalitāte)

                              Cietie kvieši (vidēja kvalitāte) (2)

                              Cietie kvieši (zema kvalitāte) (3)

                              Birža

                              Minnéapolis

                              Chicago

                              —

                              —

                              —

                              Kotējums

                              244,53

                              199,66

                              —

                              —

                              —

                              FOB cena, ASV

                              —

                              —

                              256,21

                              246,21

                              226,21

                              Piemaksa par Persijas līča reģionu

                              —

                              30,81

                              —

                              —

                              —

                              Piemaksa par Lielo Ezeru reģionu

                              30,19

                              —

                              —

                              —

                              —

                  2.

                  Vidējie rādītāji par pārskata periodu, kas minēts Regulas (ES) Nr. 642/2010 2. panta 2. punktā:

                              Fraktēšanas izmaksas: Meksikas līcis–Roterdama

                              16,60 EUR/t

                              Fraktēšanas izmaksas: Lielo Ezeru reģions–Roterdama

                              50,85 EUR/t

         (1)  Ietverta piemaksa 14 EUR/t apmērā (Regulas (ES) Nr. 642/2010 5. panta 3. punkts).

         (2)  Atlaide 10 EUR/t apmērā (Regulas (ES) Nr. 642/2010 5. panta 3. punkts).

         (3)  Atlaide 30 EUR/t apmērā (Regulas (ES) Nr. 642/2010 5. panta 3. punkts).


title: Komisijas Īstenošanas regula (ES) Nr. 274/2013 ( 2013. gada 19. marts ) par atsevišķu preču klasifikāciju kombinētajā nomenklatūrā

text:
               23.3.2013

               LV

               Eiropas Savienības Oficiālais Vēstnesis

               L 84/5

         KOMISIJAS ĪSTENOŠANAS REGULA (ES) Nr. 274/2013
   (2013. gada 19. marts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir nepieciešams pieņemt noteikumus par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. slejā norādīto KN kodu atbilstīgi 3. slejā noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. slejā aprakstītās preces kombinētajā nomenklatūrā klasificē ar tabulas 2. slejā norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 19. martā

            Komisijas un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  OV L 302, 19.10.1992., 1. lpp.

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Šķidro kristālu krāsu displeja (LCD) modulis, kura ekrāna diagonāle ir 16,5 cm (6,5 collas), kuram sānos ir uzstādīšanas ierīces un aizmugurē alumīnija dzesētājs, un kura izmēri ir aptuveni 16 × 10 × 2 cm.
                  Modulī ietverts zemsprieguma diferenciālsignālu (LVDS) uztvērējs, gaismas diodes (LED) aizmugurējais apgaismojums ar integrētu spožuma regulētāju, LED dziņa ķēde, iespiedshēmas plate ar elektronisku vadību tikai pikseļu adresācijai, ietver mikrokontrolleru un 10 kontakttapu pin LVDS saskarni.
                  Displejam ir šādas īpašības:

                              —

                              izšķirtspēja 400 × 240 pikseļi,

                              —

                              attēla samērs 16:9,

                              —

                              punktiestatne 0,1195(*3) × 0,3305 mm.

                        Modulī nav ietverts videosignāla apstrādes bloks, piemēram, videopārveidotājs, mērogotājs vai skaņotājs.
                  Modulis ir konstruēts iebūvēšanai mehāniskā transportlīdzekļa infopanelī videosignālu attēlošanai.

                  8529 90 92

                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 2.b) piezīmi, XVII sadaļas 2.f) piezīmi un KN kodu 8529, 8529 90 un 8529 90 92 formulējumu.
                  Tā kā modulim nav videosignāla apstrādes sastāvdaļu, klasificēšana pozīcijā 8528 pie nepabeigtiem monitoriem nav iespējama.
                  Modulis nav klasificējams pozīcijā 8531, jo tas nav uzskatāms par pozīcijas 8531 vizuālās signalizācijas elektroiekārtu vai šādas iekārtas daļu, ņemot vērā tā rādītājus (skatīt arī harmonizētās sistēmas skaidrojumus pozīcijai 8531).
                  Modulī ir ietverts aizmugurējā apgaismojuma bloks, LED dziņa ķēde un iespiedshēmas plates ar elektronisku vadību tikai pikseļu adresācijai. Tādējādi klasificēšana pozīcijā 9013 nav iespējama (sk. arī 1. punktu harmonizētās sistēmas skaidrojumos par pozīciju 9013).
                  Tā kā modulis ir paredzēts videosignālu attēlošanai, tas ir daļa, kas klasificējama pozīcijā 8529 (sk. arī KN skaidrojumus par apakšpozīciju 8529 90 92). Tāpēc tas klasificējams ar KN kodu 8529 90 92 pie detaļām, kas piemērotas lietošanai vienīgi vai galvenokārt kopā ar pozīcijā 8528 minēto aparatūru.